Document ID: /roh_data/filtered/fineweb-2-filterrobots_roh.jsonl.gz/7195

Las curlistas svizras enturn la skip Silvana Tirinzoni èn gia anticipadamain en ils mezfinals dal campiunadi europeic a Helsingborg en la Svezia. En la 7avla da 9 rundas han ellas gudagnà cunter l'Estonia cun 11:6. Igl è lur 6avla victoria en 7 gieus.
En ils 2 gieus che restan cunter la Tschechia e la Lettonia vai mo pli per vegnir en ina posiziun favuraivla. Sch'ellas termineschan la prerunda sin rang 1 vegnan ellas tant en il mezfinal sco er en in eventual final a pudair entschaiver cun l'avantatg dal davos crap.
RR novitads 11:00